Publication: Magyar Közlöny
Issue: MK-2004-62 (Year: 2004, Number: 62)
Era: 2004-2010
Section: szóló 1997. évi C. törvény (a továbbiakban: Ve.) 34. §-a
Paragraph Index: 1265

d) állami és helyi önkormányzati szervek hivatali helyiségében. A (3) bekezdés kimondja, hogy az ajánlásért az ajánlónak vagy rá tekintettel másnak elõnyt adni vagy ígérni, valamint az ajánlásért elõnyt kérni, illetõleg elõnyt vagy annak ígéretét elfogadni tilos. Az 50. § (1) bekezdésének c) pontja szerint érvénytelen az az ajánlás, amelyet az ajánlási szabályok megsértésével gyûjtöttek. A (2) bekezdés pedig kimondja, hogy aki ugyanazt a jelöltet többször ajánlotta, annak valamennyi ajánlása érvénytelen. Az 54. § (1)—(2) bekezdéseiben foglaltak alapján az ajánlásokat az illetékes választási bizottságnak ellen- õriznie kell. Az ajánlások ellenõrzése pedig a számszerûség, a törvény 46. § (2) bekezdésében és az 50. § (1) bekezdésének a)—b) pontjában, valamint (2)—(3) bekezdésében foglaltak ellenõrzését, továbbá az ajánlószelvényt átadó választópolgárok azonosítását jelenti. Az 59. § kimondja, hogy az ajánlószelvényekrõl másolatot készíteni tilos. Nem tekinthetõ másolatnak a jelölés érvényességének megállapítása céljából vezetett technikai nyilvántartás. A jelölésnek az ajánló személyre vonatkozó adatai nem nyilvánosak. A jelöléssel kapcsolatos kifogás esetén az ajánlószelvény adatait, valamint a technikai nyilvántartást az illetékes választási bizottság, a választási iroda és a bíróság ellenõrizheti. Az ajánlószelvényeket, valamint a technikai nyilvántartást az illetékes választási iroda a szavazás napján megsemmisíti. A jelölõ szervezet jelölési jogosultságát a választási bizottság a bíróság által bejegyzett társadalmi szervezetek nyilvántartásában ellenõrizze. A 60. § elõírja, hogy a jelöltnek a be nem nyújtott ajánlószelvényeket a benyújtásukra rendelkezésre álló határidõ lejártát követõ három napon belül meg kell semmisítenie, s errõl jegyzõkönyvet kell készítenie. A jegyzõkönyvet három napon belül a választási bizottságnak át kell adni. Az Országos Választási Bizottság megállapítja, hogy az aláírásgyûjtést elõsegítõ cselekmény az azt megkönnyítõ technikai segítségnyújtás, így az aláírásgyûjtõ ívek kezelése, tárolása, sokszorosítása, az aláírást gyûjtõ, illetõleg az aláíró polgár részére való átadása vagy más módon történõ rendelkezésre bocsátása, valamint az említett magatartások más általi megvalósításának lehetõvé tétele. 2004/62. szám Erre tekintettel, az aláírásgyûjtésbõl a Ve. alapján helyszín szerint kizárt szervezetek, intézmények az aláírásgyûjtéshez nem nyújthatnak a fentiek szerinti olyan technikai segítséget, amely alkalmas a tilalmazott módon történõ aláírásgyûjtés bármilyen úton történõ megvalósítására. Dr. Ficzere Lajos s. k., az Országos Választási Bizottság elnöke Az Alkotmánybíróság közleménye

Source: https://magyarkozlony.hu/hivatalos-lapok/679adcfee851755371c0c1e4ac6cd52542c7b1eb/dokumentumok/4666efae69bdfd508469c8193cf5290f3b88e319/letoltes